Psihodrama
Psihodrama je oblik grupne terapije, u kojoj se učesnici aktivno uključuju odigravajući svoje sopstvene probleme čime se postiže neki oblik katarze. Danas je razvijeno više oblika psihodrame, ali je svima zajedničko da su učesnici aktivni u formulisanju životne situacije koja se želi odigrati, izboru osoba koje će biti uključene, kao i načinu izvođenja. Uvek se stvara atmosfera slobodnog emocionalnog reagovanja uz mogućnost da kasnije cela grupa analizira tok, iskrenost i ishod ovakvog oblika terapije. Psihodrama je značajno uticala na razvoj ne samo grupne psihoterapije, nego i na grupe susretanja i geštalt terapiju, pošto je i Moreno, tvorac ove metode, smatrao da ovim postupkom ljudi postaju, ne samo zdraviji, već i autentičniji, spontaniji i kreativniji.

Literatura

Spoljašnje veze 
 Psihodrama
 ATC – Radionice psihodrame 
 AWIN o psihodrami 
 BPA
 Psihodramske radionice i terapijske grupe u Novom Sadu 

Psihoterapija